Държавен вестник, бр. 87, 2017 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  87
Член 13
Цивилен персонал, нает от Съюзното ко­
мандване
1. Съюзното командване може да сключва 
договори за наемане на международен циви-
лен персонал: 
а. Продължителността и условията за 
назначаване се уреждат единствено от при-
ложимите правила на НАТО и договора за 
назначаване. Споровете, свързани с това 
назначаване, се решават единствено в съот-
ветствие с приложимите правила, одобре-
ни от Северноатлантическия съвет. Не се 
допуска отнасянето на такива спорове към 
българските съдебни и административни ком-
петентни органи и ако цивилен персонал по 
този член предприеме действия в това отно-
шение, българските органи трябва надлежно 
да информират сезираните административни 
или съдебни институции относно липсата на 
юрисдикция по случая. 
б. В съответствие с член 7, параграф 2 от 
Протокола международният цивилен персонал 
на НАТО е освободен от всякакви данъци и 
удръжки върху заплати и възнаграждения, 
получени в това качество, имащи отношение 
към социалната и пенсионната система на 
Република България.
2. Както е предвидено в член IX, параграф 
4 на Споразумението, Съюзното командване 
може да наема местен цивилен персонал при 
същите условия, приложими за всеки друг 
работодател съгласно законодателството на 
Република България:
a. Системата за администриране и кла-
сификация на длъжностите се определя от 
приложимите правила на НАТО, освен ако 
се касае за подпомагащи национални форми-
рования, когато определящи са правилата на 
съответната Изпращаща държава, съгласно 
действащите двустранни или многостранни 
споразумения.
б. Трудовите спорове между Съюзното ко-
мандване и местния персонал се разглеждат 
в съответствие с приложимите правила на 
НАТО, без да се засягат правата за защита на 
този персонал, установени от приложимото 
българско законодателство.
в. Съюзното командване спазва задълже-
нията, произтичащи от българското законо-
дателство, да прави изискуемите удръжки (и 
осигурителни вноски) от трудовите възна-
граждения на местния цивилен персонал. За 
тази цел българските компетентни органи и 
Съюзното командване изготвят необходимите 
договорености за събиране на вноските, по-
сочени по-горе. Националните поддържащи 
формирования, международните, многона-
ционалните, правителствените и неправи-
телствените организации и международни 
трибунали сключват отделни договорености 
по отношение на своя цивилен персонал в 
Република България. 
3. В случай че цивилният персонал по 
параграф 1 на този член с българско граждан-
ство подлежи на задължение за някакъв вид 
военна служба, Република България предос-
тавя освобождаване от изпълнение на такива 
задължения по военна служба, тренировка по 
изпълнение на служба в резерва, мобилизация 
или подобни задължения, ако това е поискано 
от Съюзното командване.
Член 14
Контрактори, технически експерти и специ­
алисти
1. При спазване правилата на НАТО Съ-
юзното командване може да придобива соб-
ственост и да получава услуги по силата на 
договор съгласно приложимото право (граж-
дански или търговски договор) индивидуално 
или чрез договор, сключен с юридически или 
физически лица, включително специализирани 
услуги от технически експерти и специалисти. 
2. Контракторите (разбирани като компа-
нии и фирми и други търговски субекти) се 
освобождават от изискванията на законодател-
ството на Република България по отношение 
на режима по разрешаване/лицензиране и 
регистрация, ако са: 
а. небългарски компании и фирми, и
б. не са установени в Република България, и 
в. осигуряващи техническа експертиза 
или по друг начин предоставят експертизи и 
консултации, и
г. са в Република България само и един-
ствено в изпълнение на договор със или за 
осигуряване на Съюзното командване.
3. Периодът и условията за наемането на 
служители, задълженията за тяхното обявя-
ване, както и отчисленията към системата за 
социално осигуряване трябва (с изключение 
на установеното по-долу) да бъдат определе-
ни в съответствие със законодателството на 
Република България и съответните междуна-
родни договори. 
4. Наетите лица от контрактора, както 
е дефиниран в параграф 2 по-горе, или по 
договор със Съюзното командване съгласно 
параграф 1, намиращи се в Република Бълга-
рия единствено с цел изпълнение на договор 
със или за поддръжка на Съюзно командване, 
с изключение на българските граждани или 
постоянно пребиваващите лица в Република 
България, за периода на договора и при съ-
щите ограничения и изисквания, приложими 
за оправомощените членове от Съюзното 
командване, се ползват със следния статус в 
Република България в подкрепа на тяхната 
задача в Съюзното командване:
а. освобождаване от изисквания за визи, 
изискване за пребиваване и регистрация; съ-
щото се отнася и за техните зависими лица;